Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: állapotban) fogyasztásának kerülése. Az állategészségügyről szóló 41/1997. (V. 28.) FM rendelet 640., illetve 694.
Paragraph Index: 1794

2. Fertőzés forrása: Az inkubációban lévő és tünetes beteg. A syphilis tekintetében fertőzőképesek az alábbi kórformák: — sy I. seronegativa, — sy I. seropositiva, 1998/46. szám — sy II. recens, — sy II. recidivans (tranzicionális syphilis), — a korai latens sy (a fertőzés feltételezhető időpontjától számított ötödik évig), — a bőr- és nyálkahártyák harmadlagos syphilidjei oly elhelyezkedésben (ajak, szájüreg, kezek, nemiszervek stb.), melyeknél lehetőség van az ilyenkor már gyér számú treponemák átvitelére. Fertőzőképesnek tekintendő minden kezeletlen vagy nem kielégítően kezelt syphilises terhes magzatával szemben. A syphilis bármely kórformájában szenvedő személy vére a transfuzió szempontjából. Syphilis tekintetében fertőzőképességre gyanús állapotú: — minden személy, aki fertőzőképes, vagy fertőzőképességre gyanús személlyel érintkezett, valamint — minden személy, akinek nemi szervén, nyálkahártyáin vagy bőrén klinikailag syphilisre gyanús elváltozások találhatók, illetve akiknek szerológiai reakciói pozitív kitérést adnak, mindaddig, amíg a lege artis elvégzett további vizsgálatok a syphilist ki nem zárják.

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes